projecte-aina/catalan_government_crawling huggingface dataset:
Segons disposa l'apartat onzè de l'Ordre INT/2596/2005, de 28 de juliol, per la qual es regulen els cursos de sensibilització i reeducació viària per als titulars d'un permís o una llicència de conducció, aquests cursos els han d'impartir formadors/ores i psicòlegs formadors/ores.
Per obtenir el Certificat de formador/a i de psicòleg formador/a cal fer amb aprofitament el curs de formació que disposi l'organisme competent en la matèria.
Amb aquesta finalitat, el Servei Català de Trànsit organitza cursos en funció de les necessitats i sempre que hi hagi el mínim d'alumnes necessari.
Les persones interessades a fer qualsevol dels dos cursos han d'emplenar el full de preinscripció adjunt i presentar-lo en un dels serveis territorials de Trànsit o bé enviar-lo per correu.
L'assignació a un curs es farà per ordre de petició.
Els cursos s'organitzaran només si hi ha el mínim d'alumnes necessari (18 alumnes).
El Servei Català de Trànsit es posarà en contacte amb els alumnes, a través del correu electrònic, per comunicar-los l'assignació a un curs, les dates de realització i el termini d'inscripció.
Les llistes de persones preinscrites es renovaran cada any, de forma que passat un any des de la sol·licitud aquesta quedarà arxivada, tret que la persona interessada hagi fet una nova sol·licitud en què manifesti el seu interès.
Si un sol·licitant és convocat a realitzar el curs i rebutja l'assistència, s'avisarà el següent interessat i s'arxivarà la sol·licitud definitivament.
És obligatori mantenir actualitzades les dades de contacte, en especial el correu electrònic, ja que en el cas que no es pugui localitzar la persona sol·licitant s'arxivarà la seva sol·licitud i s'avisarà el següent sol·licitant.
En el moment de ser seleccionat per participar en un curs, s'haurà de formalitzar la inscripció definitiva i acreditar el compliment dels requisits necessaris per fer-lo.
Les instruccions i els impresos es lliuraran a la persona interessada al correu electrònic que hagi facilitat en la seva preinscripció.
Per obtenir el certificat d'aptitud de professor/a de formació viària i el de director/a d'escoles particulars de conductors, cal superar els cursos o proves que es convoquin amb aquesta finalitat.
Per participar en els cursos o proves esmentats s'han de complir els requisits següents:
Els procediments per a l'obtenció del Certificat d'aptitud de professor/a de formació viària i del Certificat d'aptitud de director/a d'escoles particulars de conductors s'estableix a cada convocatòria.
A grans trets, aquests procediments consten de les fases següents:
Els requisits, els continguts i les proves dels cursos o procediments selectius es fan públics en la resolució per la qual se'ls convoca.
Taxes relacionades amb la formació dels professionals de la formació de conductors.
El carril bus-VAO (vehicles d'alta ocupació) de la C-58 és una infraestructura entre Ripollet i l'avinguda Meridiana per promoure el transport públic i la mobilitat sostenible i també per reduir les congestions de l'autopista del Vallès.
Aquest viaducte elevat d'uns 6 km de longitud té dos carrils, un per cada sentit, pels quals poden circular a una velocitat màxima de 90 km/h autobusos, vehicles turismes o mixtos adaptables amb 2 o més ocupants, vehicles ecològics, motocicletes i vehicles per a persones amb mobilitat reduïda.
El carril bus-VAO va ser finançat amb el fons FEDER (Fons Europeu de Desenvolupament Regional) de la UE com a via de caràcter mediambiental per promoure i potenciar una mobilitat sostenible.
Des del setembre de 2014, el carril bus-VAO està obert en els dos sentits de la marxa permanentment, les 24 hores del dia i els 365 dies de l'any, per a tots aquells vehicles que estan autoritzats a utilitzar-lo.
La infraestructura es va posar en marxa l'octubre de 2012, i en un primer moment es va obrir de manera reversible segons les necessitats de mobilitat, si bé al març del 2013 ja es va passar a obrir ininterrompudament en sentit Barcelona de dilluns a dijous, entre les 6.30 i les 22 hores, i divendres de 6.30 a 17.30 hores, i en sentit Sabadell divendres de 18.30 a 22.00 hores.
A més, el bus-VAO s'obria en les operacions especials de trànsit que ho requerissin.
Amb el nou funcionament es pretén assolir un canvi modal cap a una mobilitat més segura i sostenible.
Així, dos anys després de la posada en marxa del bus-VAO, el Departament d'Interior i el Servei Català de Trànsit (SCT) segueixen apostant per modalitats de transport més sostenibles i segures i, en aquest sentit, els carrils per a vehicles d'alta ocupació i el transport públic constitueixen una mesura efectiva per afavorir aquest canvi de tendència.
L'ampliació de l'horari i de disponibilitat del carril té com a objectiu maximitzar la utilització de la infraestructura, atès que és una alternativa que permet estalviar cues als ciutadans i augmentar el seu confort en la conducció.
Aquestes noves modalitats de transport són, sens dubte, fonamentals per a millorar el medi ambient i fer un espai més sostenible.
Condicions d'ús de la infraestructura
Un cop finalitzades les obres d'adequació al nou model de funcionament, el vial s'ha habilitat per a circular en ambdós sentits i ha quedat estructurat en dos carrils de 3,2 metres, un per cada sentit, i una franja central, de 0'6 metres exclosa, al trànsit delimitada amb una doble línia continua rugosa.
A més, s'ha reforçat la senyalització vertical i les marques viàries, i s'ha construït un nou accés d'entrada al bus-VAO en sentit Ripollet que substitueix el de l'Avinguda Meridiana.
Convé recordar que el nou model d'operativitat del carril bus-VAO no suposa cap variació en els requisits dels tipus de vehicles que poden utilitzar-lo:
Els conductors que accedeixin al carril bus-VAO sense complir els requisits poden ser sancionats amb multes de fins a 200 euros per una infracció greu.
El carril bus-VAO (vehicles d'alta ocupació) de la C-31 és una infraestructura al carril esquerre de la via C-31 nord, (PK 210+570 i el PK 214+860), entre Badalona sud i Badalona nord, en sentit entrada a Barcelona.
Per aquest carril, poden circular autobusos, vehicles turismes o mixtos adaptables amb 2 o més ocupants, vehicles ecològics, motocicletes i vehicles per a persones amb mobilitat reduïda.
Des de l'agost de 2020, el carril bus-VAO està obert en sentit Barcelona permanentment, les 24 hores del dia i els 365 dies de l'any, per a tots aquells vehicles que estan autoritzats a utilitzar-lo.
El Departament d'Interior i el Servei Català de Trànsit (SCT) segueixen apostant per modalitats de transport més sostenibles i segures i, en aquest sentit, el carril per a vehicles d'alta ocupació i el transport públic constitueixen una mesura efectiva per afavorir aquest canvi de tendència.
Aquesta nova modalitat de transport és, sens dubte, fonamental per a millorar el medi ambient i fer un espai més sostenible.
Condicions d'ús de la infraestructura
Un cop finalitzades les obres d'adequació al nou model de funcionament, el vial s'ha habilitat per a circular en sentit Barcelona i ha quedat estructurat en un carril.
El nou model d'operativitat del carril bus-VAO de la C-31 permet la circulació dels tipus de vehicles següents:
Cal advertir que el distintiu ambiental, de color verd, tipus C només permet circular pel carril bus VAO si conté la inscripció de vehicle gasolina Euro 6, de manera que poden existir etiquetes verdes que no tenen permesa la circulació per l'esmentat carril bus VAO, en els termes establerts en la resolució de restriccions vigent.
A continuació es detallen els termes i condicions que regulen l'accés i/o l'ús per als usuaris de l'aplicació per a dispositius mòbils Conduint, així com de tots els serveis relacionats, incloent-hi qualsevol ampliació, actualització o modificació.
Si us plau, llegiu detingudament aquestes condicions, ja que el fet d'accedir i/o emprar el servei i/o d'instal·lar l'app conduint significa que les heu llegides, les heu entès i les accepteu sense reserves.
Amb l'acceptació d'aquestes condicions l'usuari declara i garanteix que té, com a mínim, 18 anys, com també que no passarà a disposició de cap altre menor de 18 anys ni la totalitat ni cap part de l'aplicació.
En cas que no estigueu d'acord amb el contingut d'aquestes condicions o que vulgueu revocar el vostre consentiment un cop acceptades, disposeu de les opcions següents:
L'aplicació Conduint és gratuïta i no té cap objectiu comercial.
L'usuari no paga en concepte de tinença, d'ús o d'accés a contraprestacions o serveis.
En funció de la configuració definida per l'usuari de l'app, aquesta pot realitzar enviament de missatges SMS, que segons el pla de telefonia de l'usuari l'enviament de SMS podrien suposar un cost.
L'aplicació mòbil Conduint ha estat desenvolupada pel Centre de Telecomunicacions i Tecnologies de la Informació de la Generalitat de Catalunya (CTTI) i és propietat del Servei Català de Trànsit, ubicat al carrer de la Diputació, 355, 08009 de Barcelona.
Com a propietari de l'aplicació i subjecte al compliment continuat d'aquestes condicions, el Servei Català de Trànsit concedeix a l'usuari una llicència no exclusiva, no transferible i gratuïta únicament per a l'ús privat i personal de l'aplicació mòbil app Conduint.
Aquesta llicència tindrà una durada igual a la de la relació jurídica establerta en aquestes condicions.
En qualsevol cas, l'usuari no està autoritzat a realitzar cap altre activitat amb l'aplicació o qualsevol element del servei (noms, logotips, imatges...) que no estigui expressament prevista en aquest apartat.
En especial, en caràcter enunciatiu i no limitatiu, l'usuari no podrà utilitzar, accedir, copiar, reproduir, transformar o crear treballs derivatius, descompilar, descodificar, realitzar enginyeria inversa, transferir, transmetre, llogar, distribuir, llicenciar, subllicenciar, vendre o comerciar amb l'aplicació i els seus continguts o drets o disposar de l'aplicació de qualsevol altra manera sense la prèvia autorització expressa i per escrit del Servei Català de Trànsit.
L'app Conduint és una aplicació que pot ser utilitzada per bloquejar i silenciar les notificacions mentre s'està conduint.
Els usuaris poden optar per les opcions següents:
És responsabilitat exclusiva de l'usuari l'ús de l'aplicació mòbil Conduint.
L'app és compatible amb els sistemes operatius següents: Android 4.X o superiors
Si introduïu el Codi Segur de Verificació (CSV) de la notificació que heu rebut en aquesta casella podreu accedir
al mateix document en format electrònic per comprovar-ne la seva autenticitat.
El codi té 12 caràcters i combina números i lletres en majúscules i minúscules.
En les notificacions enviades pel Servei Català de Trànsit el trobareu a la banda dreta:
Des de l'entrada en vigor del permís per punts s'ha accentuat la importància d'identificar el/la conductor/a del vehicle en el moment de la infracció.
No facilitar aquestes dades constitueix una infracció molt greu.
Amb la finalitat de facilitar als titulars de vehicles el compliment de l'obligació d'identificar correctament el/la conductor/a del vehicle en el moment de la infracció, el Servei Català de Trànsit posa a disposició de les empreses o les entitats titulars de flotes de vehicles una nova eina d'intercanvi d'informació que permet la notificació telemàtica de les denúncies de circulació imposades a vehicles de la seva titularitat, així com la identificació de la persona que ha comès la infracció.
Totes dues coses es poden fer en un entorn web, d'una forma ràpida, senzilla i gratuïta, mitjançant una connexió segura.
Les entitats que estiguin interessades a adherir-se a aquest sistema d'identificació de conductor/a caldrà que signin prèviament un conveni de col·laboració amb el Servei Català de Trànsit i, a partir d'aquest moment, per mitjà d'aquest lloc web, es podran conèixer les denúncies imposades a vehicles dels quals siguin titulars els signants del conveni i així identificar les persones que han comès la infracció.
Si voleu més informació o voleu signar un d'aquests convenis, heu d'enviar un correu a: [EMAIL].
El Servei Català de Trànsit pot eximir de les restriccions que estableix anualment per raons de seguretat viària i fluïdesa del trànsit (disponibles en aquest web), als vehicles o conjunts de vehicles, de transports de mercaderies en general, de transports especials, de transports de mercaderies perilloses i especials, si concorren condicions excepcionals o en els casos de reconeguda urgència, amb la justificació prèvia de la necessitat ineludible d'efectuar el desplaçament pels trams, dies i horaris restringits.
La sol·licitud de l'empresa transportista ha d'anar acompanyada d'un document justificatiu de la urgència o la necessitat de realitzar el transport, la qual només pot fer referència a un vehicle per un dia i recorregut concret.
La documentació necessària en el cas de sol·licitar una autorització especial que dispensi del compliment de les restriccions anuals de circulació és la següent:
La sol·licitud d'autorització especial de circulació, com exempció a les restriccions anuals establertes, s'ha de presentar a les oficines dels serveis territorials de trànsit, amb una antelació mínima de 5 dies hàbils.
En aquests moments el 012 no pot atendre a les consultes sobre les sancions de trànsit Sol·liciteu cita prèvia, per ser atesos (presencialment o telefònica) a les oficines del Servei Català de Trànsit.
Podeu sol·licitar informació o bé enviar les vostres incidències o suggeriments a través de la bústia de contacte.
Si es tracta d'una incidència en l'accés a les notificacions electròniques o en els tràmits electrònics completeu el següent formulari.
Adreceu-vos a qualsevol dels Serveis territorials del Servei Català de Trànsit.
Us informem que per poder ser atesos a les oficines del Servei Català de Trànsit amb atenció presencial és indispensable demanar cita prèvia als telèfons assenyalats en cada cas o a través del web cita prèvia en els casos que així s'indica en l'apartat oficines.
Facilita tota la informació que poden necessitar els professionals del transport.
Aquest apartat té com a propòsit recopilar enllaços i adreces a altres webs que poden ser d'interès en matèria de trànsit i seguretat viària.
Transports especials i vehicles especials: vehicles en règim de transport especials i vehicles que permanentment superen les dimensions i/o masses màximes reglamentàries.
Disposicions anuals adoptades per a la millora de la seguretat viària i la fluïdesa del trànsit.
Es poden consultar les restriccions a la circulació del transport de mercaderies dia per dia.
Troba les possibles rutes per viatjar per carretera entre diversos municipis de Catalunya, Espanya i el món.
A les rutes que transcorren a Catalunya, s'hi superposen les incidències de trànsit actuals.
Servei web per obtenir els itineraris idonis d'acord amb la XIMP – Xarxa d'itineraris de mercaderies perilloses- i els criteris de circulació establert en la Resolució anual de restriccions a la circulació de l'SCT, per als vehicles de transport de mercaderies perilloses que duen panells taronja de senyalització reglamentaris.
Recomanacions tècniques per a grues d'arrossegament amb una longitud superior a 12 metres.
Recomanacions del grup tècnic d'auxili en carretera.
Us informem que per consultar l'estat del trànsit podeu trucar al 012
Aquest Pla és un instrument tècnic on s'inclouen totes les actuacions en l'àmbit dels sistemes intel·ligents de transport que durà a terme el Servei Català de Trànsit durant els anys 2017-2019.
Ofereix la informació completa de l'estat del trànsit mitjançant el Mapa Continu de Trànsit (MCT), incloent les càmeres del trànsit, les incidències viàries i els panells de missatge variable.
Informació en temps real de les incidències i afectacions de trànsit a la xarxa viària de Catalunya.
Informació sobre les restriccions de trànsit en episodis de d'alta contaminació atmosfèrica per diòxid de nitrogen (NO2) a la conurbació de Barcelona (Àmbit-40).
Calendari d'Operacions Especials de Circulació, Ordenació i Regulació de Trànsit, Proves Esportives i Esdeveniments Extraordinaris, amb requeriment de MESURES ESPECIALS, previstes anualment.
El Servei Català de Trànsit participa en l'elaboració de l'estudi EuroRAP, el qual valora la probabilitat de patir un accident amb morts i ferits greus en un tram concret de carretera, en funció del tipus de via i la intensitat mitja diària (IMD).
Facilita tota la informació que poden necessitar els professionals del transport.
Troba les possibles rutes per viatjar per carretera entre diversos municipis de Catalunya, Espanya i el Món.
A les rutes que transcorren a Catalunya es superposen les incidències de trànsit actuals.
El Centre d'Informació Viària de Catalunya té com a funció principal informar els usuaris de l'estat del trànsit.
Servei web per obtenir els itineraris idonis d'acord amb la XIMP – Xarxa d'itineraris de mercaderies perilloses- i els criteris de circulació establert en la Resolució anual de restriccions a la circulació del SCT, per als vehicles de transport de mercaderies perilloses que duen panells taronja de senyalització reglamentaris.
Comunicació obligatòria per a la realització d'obres a les vies interurbanes d'acord amb el previst a l'article 10.1 del Text articulat de la Llei sobre trànsit, circulació de vehicles a motor i seguretat viària, aprovat pel Reial decret legislatiu 339/1990, de 2 de març, d'acord amb la modificació establerta en la Llei 6/2014, de 7 d'abril.
La velocitat variable és una eina de gestió del trànsit que permet modular la velocitat a la baixa en funció de les congestions, les incidències viàries, el mal temps i la contaminació.
Des del 2009, diversos accessos a la capital catalana s'han anat equipant amb aquest sistema.
Amb el carril bus VAO es pretén assolir un canvi modal cap a una mobilitat més segura i sostenible i reforçar i promoure el transport públic.
Telèfons d'altres organismes relacionats amb la gestió del trànsit.
Podeu efectuar determinats tràmits del procediment sancionador de trànsit per mitjans electrònics:
Per realitzar aquests tràmits cal disposar d'un certificat digital, tot i que alguns també es poden fer amb la contrasenya específica assignada a aquell expedient.
La contrasenya s'indica en l'imprès de notificació enviat pel Servei Català de Trànsit.
També podeu demanar rebre les notificacions del procediment sancionador de trànsit electrònicament:
Per qualsevol incidència en l'accés a les notificacions electròniques o en els tràmits electrònics us heu d'adreçar a través del formulari de la bústia de contacte.
Heu de fer-ho a través de l'adreça de correu electrònic [EMAIL], indicant el NIF, el nom complet i quina és la vostra incidència.
En un termini de 24 hores rebreu, mitjançant un correu electrònic, un document PDF signat pel Servei Català de Trànsit que conté la sol·licitud amb el corresponent número d'entrada al Registre.
No cal que presenteu el justificant de pagament, però sí cal que pagueu dins del termini de la convocatòria.
En cas contrari, quedareu exclòs de la convocatòria.
A través del portal professorsviaria.gencat.cat
Si heu pagat a través de CaixaBank, la confirmació del pagament arribarà al Servei Català de Trànsit passades unes hores.
Torneu-ho a comprovar en 24 hores i si es manté el missatge de Pendent de pagament, envieu un correu electrònic a l'adreça [EMAIL] indicant el NIF, el nom complet i quina és la vostra incidència.
S'informarà de la publicació de la llista d'admesos i exclosos a la convocatòria mitjançant el web del Servei Català de Trànsit transit.gencat.cat.
La llista es podrà consultar als taulells d'anuncis dels serveis territorials del Servei Català de Trànsit i també podreu comprovar la vostra situació a través del portal professorsviaria.gencat.cat al qual podreu accedir identificant-vos amb el NIF i la contrasenya que haureu rebut a la vostra adreça de correu electrònic.
Podeu demanar-ne una de nova a través del portal professorsviaria.gencat.cat.
El Servei Català de Trànsit disposa des de l'any 2005 de la certificació de qualitat ISO 9001 pel que fa als processos i activitats compresos entre la incoació del procediment sancionador de trànsit i la notificació de la resolució sancionadora.
El procediment de certificació es va portar a terme amb la finalitat d'assolir els objectius següents:
El Servei Català de Trànsit reconeix la Qualitat com un principi bàsic de la seva política de gestió.
L'equip professional de l'SCT es compromet a realitzar els seus serveis d'acord amb les necessitats expressades per les parts interessades i a assegurar que aquests satisfan els requeriments de Qualitat i fiabilitat acordats, així com els legals i reglamentaris aplicables.
Per això, l'SCT centra la seva política de Qualitat en els punts següents:
En les nostres ciutats i pobles, a causa de la concentració humana i el gran nombre de desplaçaments que realitzen diàriament els seus habitants, tenen un risc de ser l'escenari d'algun tipus d'accident viari.
Igualment, són espais limitats on hi conflueixen vianants, ciclistes, vehicles particulars, vehicles comercials i vehicles de transport públic.
A Catalunya (2019) el 27,39% de les víctimes mortals de trànsit va tenir lloc en l'àmbit urbà.
Com a estratègia de lluita contra aquesta accidentalitat en l'àmbit urbà, el Servei Català del Trànsit va iniciar el 2006 una línia de suport als municipis per a l'elaboració dels plans locals de seguretat viària.
Els plans locals de seguretat viària són la plasmació d'aquest suport als municipis per avançar en la millora de la seguretat viària en l'àmbit urbà mitjançant la col·laboració amb els governs locals i en particular amb els policies locals per tal de reduir els accidents de trànsit.
A continuació es presenta el Manual-Guia que recull les indicacions per a l'elaboració dels plans locals de seguretat viària on es descriu cada fase del procés d'elaboració dels plans com una eina útil per fer una diagnosi de la situació, definir els objectius i àmbits d'actuació, establir mesures d'actuació i seguiment i avaluació d'aquestes mesures.
Els 266 municipis dels plans redactats fins al 2019 agrupen una població total de 6.974.990 ciutadans (padró de 2019), xifra que equival al 90,88% de la població de Catalunya.
Les poblacions, agrupades per demarcacions, que disposen d'un pla local de seguretat viària són:
Manual Pla local de seguretat viària
El Servei Català de Trànsit ofereix suport als municipis que volen millorar la seguretat viària en entorns concrets o puntuals mitjançat l'elaboració d'un treball tècnic.
L'objectiu principal és prevenir sinistres i proposar solucions a una problemàtica urgent o àmbit concret dins de la zona urbana.
Dels diferents tipus de treballs tècnics en trobem de pacificació del trànsit, de millora de la seguretat viària en polígons industrials i de millora de la seguretat viària en zona periurbana.
Per la complementació d'un treball tècnic primer s'ha de fer un anàlisi de dades de seguretat viària per poder després identificar els problemes.
Un cop identificats es definiran els objectius del treball tècnic i, així, es podrà passar a l'acció amb les mesures d'actuació per reduir i prevenir accidents de trànsit.
Fins el 2019 s'han redactat 43 treballs tècnics implantats a diferents municipis de Catalunya.
Les poblacions que disposen d'un treball tècnic són les següents:
El Servei Català de Trànsit ofereix el mapa continu de trànsit basat en Google Maps.
Per a qualsevol consulta o dubte relatiu al funcionament d'aquesta eina, els usuaris podran posar-se en contacte a través del formulari de contacte
El mapa continu presenta les següents característiques:
La xarxa viària bàsica es reprodueix sobre un mapa Google Maps centrat a Catalunya, que permet fer diferents nivells de zoom i cerques visualitzant aquesta informació en format mapa, satèl·lit o relleu.
Les vies estan segmentades, de manera que tota la informació disponible s'associa gràficament al segment corresponent.
Sobre la xarxa representada, es poden veure diferents informacions com: